מתן יאיר

מתן יאיר (נולד ב-9 במאי 1977) הוא תסריטאי, במאי קולנוע וסופר ישראלי. מתן יאיר נולד בירושלים וגדל בהרצליה. הוא בוגר אוניברסיטת תל אביב בחוגים היסטוריה כללית ולימודים כלליים ותואר שני בהצטיינות ביחידה למחקר התרבות. עבודת התזה שלו עסקה בהצגתם העצמית של בני נוער; בוגר מגמת תסריטאות בבית הספר סם שפיגל לקולנוע ולטלוויזיה, 2003. אחר כך המשיך לתואר שני בבית הספר לקולנוע וטלוויזיה ע"ש סטיב טיש באוניברסיטת תל אביב. עשייתו של מתן יאיר שלובה בהיבטים אוטוביוגרפיים. החל משנת 2005 מלמד מתן יאיר היסטוריה וספרות בתיכון "היובל" בהרצליה, ומסייע לבני נוער לעבור את בחינות הבגרות. בסיום לימודיו בסם שפיגל, זכה במענק פיתוח דרמה מטעם קרן יהושע רבינוביץ לאמנויות תל אביב. התסריט שכתב לדרמה בת 50 דקות, התפתח לספרו הראשון, "חדר משלו". הספר, הכתוב כיומן, מתאר שנה בחייו של נער מתבגר שמשפחתו מתפרקת. בעקבותיו זכה יאיר במלגת "פרדס" מטעם הספרייה הלאומית בירושלים לכתיבת ספר פרוזה שני. מנימוקי הוועדה שבחרה בספר : "יאיר יצר קשב רגיש ביותר, הן ללשון הנוער היום והן לאפשרות סימונו של יחיד אינדיבידואלי בתוך הלשון הזו. זהו ספר פורץ-דרך בתחום הכתיבה על נעורים ומושג ההתפתחות בכלל". סרטו הדוקומנטרי "רשום לך בת.ז. שאני אבא שלך" (2008), הוקרן בערוץ 8, בפסטיבלים שונים בעולם וזכה בפרס הבימוי בפסטיבל דה קינו. הסרט מתאר את תהליך ההתקרבות בין יאיר לבין אביו לאחר שנים שהיו בנתק בעקבות עזיבת האב. ב-2017 הוקרן בבכורה עולמית סרטו הארוך הראשון, "פיגומים", במסגרת ACID בפסטיבל הקולנוע בקאן, המציגה מדי שנה תשעה סרטים ומנוהלת על ידי איגוד צרפתי התומך בקולנוע עצמאי. "פיגומים" הוא קופרודוקציה ישראלית־פולנית, שזכתה ב-2016 בפרס הראשון בתחרות הפיצ'פוינט של פסטיבל הקולנוע ירושלים. הסרט הופק על ידי גרין פרודקשנס (גל גרינשפן ורועי קורלנד), וחברת יונייטד קינג (משה אדרי ולאון אדרי), בתמיכת קרן הקולנוע הישראלי, קרן גשר לקולנוע רב תרבותי וקרן הקולנוע הפולנית. הסרט מבוסס על ספר שכתב יאיר, שעתיד להתפרסם בידיעות ספרים. הסרט, הנשען על חוויותיו של הבמאי כמורה לספרות בבית ספר תיכון, מספר על נער בשם אשר (אשר לקס), נער בן 17, הנמצא בשנה האחרונה ללימודיו בתיכון. הוא גר עם אביו (יעקב כהן), איש קשה ודומיננטי, שנוהג בו ביד קשה ומצפה שיחליף אותו בבוא היום בעבודות הפיגומים שלו. כשמורה חדש לספרות (עמי סמולרצ'יק) מגיע לבית הספר, אשר, שתמיד היה הנער "המופרע", מוצא בו מודל לחיקוי, ולראשונה מצליח לדמיין לעצמו עתיד אחר מזה שאביו תכנן בעבורו. "אחד על אחד" (סדרת טלוויזיה, במאי ותסריטאי, 2020) "בגרות" (סרט עלילתי, במאי ותסריטאי, 2019) "פיגומים" (סרט עלילתי, במאי ותסריטאי, 2017)· "רשום לך בת.ז שאני אבא שלך" (סרט תיעודי, במאי ומפיק, 2008)· חדר משלו (סרט עלילתי, במאי ותסריטאי, 2023) "חדר משלו" (רומן ביכורים, הוצאת טובי, 2009) "'קול'? 'חנון'? אין דבר כזה: בני נוער מדברים על עולמם החברתי" (תזה אקדמית, 2007) "פחות קוצים" (ידיעות ספרים, 2019) מדיה וקבצים בנושא מתן יאיר בוויקישיתוף מתן יאיר, במיזם "אישים" לתיעוד היצירה הישראלית מתן יאיר, במסד הנתונים הקולנועיים IMDb (באנגלית) מתן יאיר, באתר "אידיבי", מאגר הידע העברי לקולנוע ישראלי ועולמי מתן יאיר באתר בסם שפיגל רונן טל, כיתת יורים, באתר "ידיעות אחרונות", 16 ביולי 2019 מידע על מתן יאיר בקטלוג הספרייה הלאומית אבנר שביט, קאן‏, קאן בהרצה: היום של ישראל ויהדות אמריקה על הריביירה, באתר וואלה, 22 במאי 2017 "סרט קטן עם לב גדול!" ,סקרין אינטרנשיונל, 24 במאי 2017 אורון שמיר, יומני קאן: התסרוקת שכבשה את הריביירה, באתר הארץ, 23 במאי 2017 נירית אנדרמן, הסרט "פיגומים" של מתן יאיר יוקרן בפסטיבל קאן הקרוב, באתר הארץ, 21 באפריל 2017 נירית אנדרמן, לשחזר את הרגע שבו תלמיד כיוון אקדח לראשו של המורה, באתר הארץ, 31 באוקטובר 2016 נירית אנדרמן, הסרט "פיגומים" של מתן יאיר יוקרן בפסטיבל קאן הקרוב, באתר הארץ, 21 באפריל 2017 אורי קליין, אל תחמיצו את הסרט הישראלי החדש והמעולה "פיגומים", באתר הארץ, 8 בנובמבר 2017 נירית אנדרמן, שיתוף פעולה בין מורה לתלמיד מופרע הניב את הסרט עטור השבחים "פיגומים", באתר הארץ, 9 בנובמבר 2017 ישי קיצ'לס, בחינת בגרות, באתר ישראל היום, 9 בנובמבר 2017 מתן יאיר, הצצה לכתב היד שממנו צמח "פיגומים", הזוכה הגדול של פסטיבל הקולנוע ירושלים, בבלוג "הספרנים" של הספרייה הלאומית, 17 באוגוסט 2017 עופרה עופר אורן, "פיגומים": מדוע הוא סרט מדויק ומרגש, בבלוג "סופרת ספרים", 22 בנובמבר 2017 עמיחי שלו, צעקה של הילד שהייתי, באתר ynet, 12 בנובמבר 2009 עלית קרפ, בקצרה: "חדר משלו". הארץ מוסף ספרים, 30 בספטמבר 2009 דוד רוזנטל, יחסים אסורים, וואלה תרבות, 14 באוקטובר 2009 (כולל קישורית לפרק הראשון מתוך הספר) עופרה עופר אורן, האם יצירה ספרותית יכולה לגעת ללבם של בני נוער?, בבלוג "סופרת ספרים", 16 במאי 2019 איילת קליין כהן, כאבי גדילה, באתר ישראל היום, 16 באוגוסט 2019 יובל אביבי, "פחות קוצים": מתן יאיר מסיר את מסיכת האב הרוחני מעל פני המורה לספרות, באתר הארץ, 20 בנובמבר 2019